tartuNLP/wikipedia-smugri-20251201 huggingface dataset:
Halbi

Halbi on indoarjalainen kieli, jota puhutaan Intiassa Madhya Pradeshin, Chhattisgarhin, Maharashtran, Odishan ja Andhra Pradeshin osavaltioissa. Se kuuluu indoarjalaisten kielten itäiseen haaraan ja on läheistä sukua bhatrin kielelle. Halbia puhuu äidinkielenä 593 000 ihmistä, minkä lisäksi sitä puhuu 200 000 ihmistä vieraana kielenä.
Kielitieteilijät George Abraham Grierson ja Sten Konow pitivät halbia 1900-luvun alussa marathin murteena, mutta totesivat samalla sen olevan samankaltainen heidän orijan murteeksi luokittelemansa bhatrin kanssa.
Halbia kirjoitetaan devanagari-kirjaimistolla.
Andrei Tarsalainen

Andrei Tarsalainen (, 28. marraskuuta 1954 Leningrad, Neuvostoliitto – 19. huhtikuuta 2025 Tuusula) oli inkerinsuomalainen kirjailija, kirjallisuudentutkija, toimittaja ja kielenkääntäjä. 
Tarsalainen valmistui Leningradin yliopistosta journalistiikan maisteriksi vuonna 1982. Hän muutti avioliiton kautta Suomeen 1983. Hän kirjoitti suomeksi, venäjäksi ja englanniksi. Vuonna 2005 ilmestyi hänen esikoisteoksensa "Kuunlaaksot – Kirjeitä itärintamalta". Vuonna 2013 julkaistiin hänen toinen teoksensa "Lapsuuteni sillat – Muistoja lapsuuteni ja nuoruuteni Leningradista". Hänen kolmas teoksensa runokokoelma "Seitsemäs kukka" ilmestyi keväällä 2017 Reunan kustantamana. Helmikuussa 2025 ilmestyi Tarsalaisen neljäs teos – runokokoelma "Elämänlanka" – Mediapinnan kustantamana. Tarsalainen tutki myös Vladimir Nabokovin esseistiikkaa Helsingin yliopistossa.
Kääntäjänä Tarsalainen osallistui Melbournessa pidettyyn FITin XIV maailmankongressiin ja Vancouverissa pidettyyn FITin XVI maailmankongressiin. Julkaistuista käännöksistään hän sai Kopiosto-apurahat vuosina 1995 ja 2001. 
Tarsalainen kirjoitti kolumneja, novelleja, esseitä ja runoja (Kenwood Press, "Keski-Uusimaa", "Tuusulanjärven viikkouutiset", "Kirjallisuusterapia"-lehti, Haiku-kirjallisuuslehti, "Kulttuurilehti Elias"). Hän myös suomensi Marina Tsvetajevan, Bulat Okudzhavan, Vladimir Vysotskin, Juri Vizborin ja Juri Kukinin runoja.
Heidi Maria Paalanen

Heidi Maria Paalanen (o.s. Hotakainen, s. 1980) on suomalainen sanoittaja ja säveltäjä. Hänen teoksiaan ovat muun muassa Jannika B:n esittämät kappaleet ”Seuraavaan elämään” ja ”Onnenpäivä” (säv. &amp; san.) sekä ”Itseni herra” (säv. &amp; san. J. Wirtanen &amp; H. M. Paalanen). Paalanen tekee yhteistyötä useiden säveltäjien ja sanoittajien kanssa. Paalasen tekemiä kappaleita ovat levyttäneet myös muun muassa Robin, Jesse Kaikuranta, Diandra, Antti Tuisku ja Suvi Teräsniska.
Taustaa.
Heidi Maria Paalanen on vaikuttanut laulajana muuan muassa yhtyeissä Shimmer (1999–2001) ja Hyvät Hyssykät, joista jälkimmäinen toimii edelleen aktiivisesti. Paalanen on kirjoittanut kappaleita aluksi omille yhtyeilleen ja vuodesta 2010 alkaen muille artisteille. Paalanen osallistui Sibelius-Akatemian koulutuskeskuksen järjestämään Hittitehdas-koulutukseen vuonna 2009, minkä jälkeen hän on työskennellyt kokopäiväisenä lauluntekijänä. Paalanen myös opettaa musiikintekijöitä Keski-Pohjanmaan konservatoriossa.
Heidi Maria Paalasen työtä ovat tukeneet muun muassa Suomen Kulttuurirahaston (SKR) Keski-Pohjanmaan rahasto sekä Pohjanmaan taidetoimikunta.
Aonnaga

Aonnaga eli ao on yksi Intian Nagalandin osavaltiossa asuvien nagojen puhumista tiibetiläis-burmalaisista kielistä. Sitä puhuu vuoden 2001 väestönlaskennan mukaan äidinkielenään 261 000 ihmistä. Pääosa puhujista asuu Nagalandin pohjoisosassa Mokokchungin piirikunnassa ja Assamissa. Kielestä on erotettavissa viisi murretta.
Aonnaga kuuluu ao-kielten ryhmään yhdessä lothannagan, sangtaminnagan ja yimchungrunnagan kanssa.
Kesäuniversiadit 2013

Kesäuniversiadit 2013, järjestyksessään 27. (XXVII) kesäuniversiadit, järjestettiin Kazanissa, Venäjällä 6.-17. heinäkuuta 2013. Kazan oli pohjoisin kaupunki ikinä, joka sai järjestettäväkseen kesäuniversiadit. Kilpailuissa oli mukana 10 400 opiskelijaurheilijaa 162 eri maasta, joka teki kisoista kaikkien aikojen suurimmat universiadit. Ensimmäistä kertaa myös Kulttuuriuniversiadit olivat mukana, kisojen aikana järjestettiin monia kulttuuritapahtumia. Kisojen mitalitaulukon voitti isäntämaa Venäjä 156 kultamitalillaan ennen Kiinaa (26 kultaa) ja Japania (24).
Lajit.
Kisoissa oli ennätykselliset 27 lajia. Niistä viisi tekivät universiadeissa ensiesiintymisensä. Suluissa tapahtumien määrä lajikohtaisesti.
Bidz

Bidz tai Bitzer on eteläsuomalainen keskiaikainen rälssisuku jonka juuret ovat Saksassa.
Kort Bitzer ja hänen vaimonsa Kristina Magnusdotter ostivat 21. helmikuuta 1394 maata Gennarbyssä, Tenholan pitäjästä Länsi-Uudeltamaalta. Vaimo Kristina oli turkulaisen maisterin Henrik Magnin sisar. Heille syntyivät tytär Anna (n. 1390–1419 jälkeen) ja poika Henrik (n. 1393–1395).
Henrik Bitzer tai Bidz syntyi aikaisintaan vuonna 1393 ja kuoli vuonna 1458. Hän oli kihlakunnantuomari Halikon pitäjässä Varsinais-Suomessa vuonna 1437. Hänet lyötiin ritariksi kuningas Kristofferin kruunajaisissa vuonna 1441. Hän oli linnanpäällikkö Turun linnassa vuonna 1442 ja Etelä-Suomen laamanni vuonna 1455, Turun maaoikeuden jäsen, valtaneuvos vuonna 1457. Hän oli naimisissa Anna Clausdotterin (Klasintytär) Djäknin, joka oli Klaus Lydekenpoika Djäknin ja Kristina Jönsdotter Garpin tytär. Heidän lapsiaan olivat: Turun piispa Kort (tai Konrad), Klaus, Erik ja Birgitta.
Anna Kortsdotter Bitz nai valtaneuvos Sune Sunesson Illen (n. 1360 – k. vuoden 1448 jälkeen). Tämä sai kuningas Erik XIII:lta rälssikirjan tiluksiinsa 7. joulukuuta 1407. Omisti tiloja lähinnä Varsinais-Suomessa: Henelax (Prästkulla) Tenholassa, Sunila Mynämäellä ja Kahiluoto Taivassalossa. Sune Sunesson oli tuomarina Vehmaan käräjillä vuonna 1390, valtaneuvos vuonna 1435 ja Etelä-Suomen laamanni vuosina 1437-1446. Heille syntyivät lapset Walborg (n. 1410–1463, nai 1. Bengt Mårtenssonin ja 2. Per Olofsson till Mälkilä), Jeppe (n. 1420–1439) ja Anders (nai Margareta Stigulfsdotter Finskilän).
Todisteena siitä, että Sune Sunesson Ille oli myöhemmin naimisissa Annan veljentyttären Birgitta Henriksdotter Bitzin kanssa, on tieto Ylistarossa Kokemäellä Ala-Satakunnassa sijaitsevasta tilasta perinnönjaossa vuodelta 1463, jossa paikalla olivat Birgitan veljet piispa Konrad Bitz ja laamanni Erik Bitz.
Maljakkoasetelma

Maljakkoasetelma on suomalaisen taiteilijan Helge Dahlmanin öljyvärimaalaus kankaalle vuodelta 1952. Kooltaan tämä maalaus on 39×47 cm ja se kuuluu Ateneumin taidemuseon Ester ja Jalo Sihtolan kokoelmiin.
"Maljakkoasetelma" on Helge Dahlmanin sensualistinen täplämaalaustekniikalla toteutettu työ. Maalauksen taakse on kirjoitettu "Helge Dahlman "Maljakkoasetelma" (Kukkineen ruskealla pöydällä) omistaa Jalo Sihtola, ostettu näyttelystä -52."
Adastra

Adastra on helsinkiläinen heavy metal -yhtye. Yhtyeen perustivat kitaristit Olli Anttila ja Teemu Kurki vuonna 2001.
Julkaistuaan kolme demoa Adastra julkaisi EP:n "Eyes of the Night" vuonna 2006, minkä jälkeen yhtye solmi levytyssopimuksen suomalaisen Violent Journey Recordsin kanssa. Ensimmäisen studioalbumin, "The Last Sunsetin" nauhoitukset alkoivat maaliskuussa 2007, ja sen tekeminen kesti 14 päivää.
Yhtyeen toinen studioalbumi, "Death or Domination" julkaistiin joulukuussa 2008. Tuorein studioalbumi, "Deadlock" julkaistiin kesällä 2015.
Osmerus

Osmerus on kuorekalojen (Osmeriformes) lahkoon ja kuoreiden (Osmeridae) heimoon kuuluva kalasuku.
Siihen kuuluu kolme lajia, jotka elävät pohjoisten alueiden makeissa ja murtovesissä:
Lajien luokittelussa on ollut eri käytäntöjä. "Osmerus dentex" on varsinkin aiemmin luettu "O. mordaxin" alalajiksi ("O. mordax dentex"). Toisaalta tietyissä Pohjois-Amerikan sisävesissä "O. mordaxin" kanssa yhdessä elävää hidaskasvuista muotoa on pidetty sen alalajina "Osmerus mordax spectrum" ja jopa omana lajinaan "O. spectrum", mutta toisaalta joskus "O. mordaxin" synonyyminä.
Kakku (maalaus)

Kakku on suomalaisen taiteilijan Helge Dahlmanin öljyvärimaalaus kankaalle vuodelta 1959. Kooltaan maalaus on 33,5×41,5 cm ja se kuuluu Ateneumin taidemuseon Ester ja Jalo Sihtolan kokoelmiin.
Helge Dahlman maalasi "Kakku"-maalaukseen puoliksi syödyn kermaisen täytekakun. Maalauksen väreinä hän käytti iloista punaista, keltaista ja valkoista väriä. Myös kukkamaljakko kakun vieressä tuo juhlan tunnetta tähän suurpiirteisesti maalattuun maalaukseen.
Death or Domination

Death or Domination on suomalaisen heavy metal -yhtyeen Adastran toinen studioalbumi. Se julkaistiin vuonna 2008 levymerkillä Violent Journey Records.
Toukokuussa 2008 Adastra aloitti uuden materiaalin kirjoittamisen. Levyn äänitys ja jälkituotanto kesti koko kesän. Drop Hammer Studiosin ohella albumia nauhoitettiin yhtyeen omassa A2M-studiossa.
Ullan kosinta

Ullan kosinta on suomalaisen taiteilijan Helge Dahlmanin öljyvärimaalaus kankaalle vuodelta 1960. Maalauksen koko on 46,5×55 cm, ja se kuuluu Ateneumin taidemuseon Ester ja Jalo Sihtolan kokoelmiin.
Dahlman ikuisti nukkeja tähän maalaukseen, johon kuuluvat pussihousuinen itämaisesti puettu kosijanukke, hörsylähameinen daaminukke sekä iso kukkakori. Tässä suurpiirteisesti maalatussa maalauksessa nuket elävät kosintahetken tunnelmaa punaisella pöydällä.
Kortinpelaajat

Kortinpelaajat on suomalaisen taiteilijan Helge Dahlmanin öljyvärimaalaus kankaalle vuodelta 1961. Maalauksen koko on 49,5 × 65,5 cm, ja se kuuluu Ateneumin taidemuseon Ester ja Jalo Sihtolan lahjoituskokoelmaan.
"Kortinpelaajat" on Dahlmanin kolorialistisia maalauksia, jonka hän toteutti pastellisävyin. Maalauksessa nainen ja tyttö ovat pitkän pöydän ääressä uppoutuneet kortinpeluutunnelmiin. Tunnelmassa on samaan aikaan leikkisyyttä ja totisuutta, mihin punaiset hedelmät pöydällä olevassa korissa viittaavat.
Desert (albumi)

Desert on suomalaisen Antipope-metalliyhtyeen toinen studioalbumi. Se julkaistiin vuonna 2010 levymerkillä Torture Chamber Music.
Tausta.
Julkaistuaan kaksi EP:tä yhtye päätti alkaa kirjoittaa studioalbumia. Kesällä 2009 Rikberg ja Myllykangas aloittivat kappaleiden kirjoittamisen yhtyeen ensimmäiselle viralliselle studioalbumille. Albumin kappaleet äänitettiin marraskuun 2009 ja helmikuun 2010 välillä.
Vastaanotto.
Albumi sai pääosin positiivista, vaikkakin varautunutta palautetta. Musiikin omaperäisyyttä kehuttiin, mutta tekninen toteutus sai negatiivista palautetta. Albumin myötä Antipopen kappaleita soitettiin ensimmäistä kertaa kansallisella radiokanavalla.
House of Harlot

House of Harlot on suomalaisen metalliyhtyeen Antipopen kolmas studioalbumi. Se julkaistiin vuonna 2011 levymerkillä Violent Journey Records.
Kappaleet.
Kaikki kappaleet sanoittanut Mikko Myllykangas.
Kolme sitruunaa

Kolme sitruunaa on suomalaisen taiteilijan Helge Dahlmanin lyijykynätyö (24,5 × 31,5 cm) vuodelta 1957. Piirros kuuluu Ateneumin taidemuseon Ester ja Jalo Sihtolan lahjoituskokoelmaan.
Helge Dahlman piirsi "Kolme sitruunaa" -piirrokseen sitruunoita, kahvipannun, kynttilänjalan ja pienen maljakon. Piirustuksessa on metallin helinää ja sitruunan kirpeyttä.
Kangasniemen kirkkoranta

Kangasniemen kirkkoranta on monipuolisen suomalaisen kulttuuriammattilaisen Ragnar Ekelundin öljyvärimaalaus kankaalle vuodelta 1917. Kooltaan maalaus on 46,5×56,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.
Ragnar Ekelund maalasi useamman maalauksen Kangasniemen kirkkorannasta. Hän oli syntynyt Kangasniemellä ja vietti siellä lapsuutensa. Hänen maalauksensa perustuvat geometrisiin muotoihin ja hienovaraisiin valöörinvaihteluihin. Ekelundilla katsotaan olevan oma selkeä viivotintyylinsä. Yleensä hän kuvasi maisemat ilman ihmisiä staattisina tiloina. Ekelundin aiheistoa olivat erityisesti saaristomaisemat ja kaupungit.
Ateneumin taidemuseolla on hallussaan kolme Ragnar Ekelundin "Kangasniemen kirkkoranta" -teosta. Niistä kaksi on vuodelta 1917 ja yksi vuodelta 1922.
Mudut

Mudut ("Phoxinus") on pienikokoisten särkikalojen suku, joka kuuluu särkien heimoon (Leuciscidae) ja muodostaa siinä oman alaheimonsa Phoxininae.
Suvun levinneisyys on palearktinen, se kattaa Euraasian pohjoisosat. Suomessa esiintyy yleisenä suvun tyyppilaji mutu ("Phoxinus phoxinus").
Mudut ovat pieniä sisävesien kaloja, yleensä alle kymmenen senttimetrin pituisia.
Lajit.
Suvussa on 21 lajia:
Zenith Reunion

Zenith Reunion on pudasjärveläinen hard rockin ja heavy metalin yhtye, joka perustettiin vuonna 2010.
Yhtyeen juuret juontavat jo 1990-luvun alkuun yhtyeen saatua alkunsa yhtyeiden Loudspeaker ja Dead Fish hajotessa. Nimi oli alun perin Zenith, ja se teki yhden demon sekä muutamia esityksiä.
Vuonna 2010 yhtyeen kolme alkuperäistä perustajajäsentä kasasivat yhtyeen kokoon, jolloin he kaikki asuivat samalla paikkakunnalla, Oulussa.
Yhtyeen toisen studioalbumin, "Entropyn" nauhoitukset aloitettiin vuonna 2012, ja albumi julkaistiin 13. marraskuuta 2015.
Frequency Unknown

 
Frequency Unknown on Geoff Taten Queensrÿchen ensimmäinen ja ainoa studioalbumi. Se julkaistiin Cleopatra Recordsin Deadline Music -levymerkillä 23. huhtikuuta 2013.
Albumi ilmestyi kesken kiistan yhtyeen nimestä. Muut alkuperäisjäsenet Eddie Jackson, Scott Rockenfield ja Michael Wilton erottivat laulaja Geoff Taten Queensrÿchesta kesäkuussa 2012, minkä seurauksena Tate kokosi yhtyeestä oman versionsa. Osapuolet käräjöivät sittemmin yhtyeen immateriaalioikeuksista, ja molemmat saivat luvan käyttää nimeä varsinaiseen oikeuskäsittelyyn asti. Jacksonin, Rockenfieldin ja Wiltonin versio yhtyeestä jatkoi toimintaansa uuden laulajan kanssa ja julkaisi "Queensrÿche"-albumin kesäkuussa 2013. Kiista sovittiin lopulta huhtikuussa 2014 oikeussalin ulkopuolella, ja Queensrÿche-nimi jäi Jacksonille, Rockenfieldille ja Wiltonille.
Albumin tuottajana toimi Jason Slater, joka oli aiemmin tuottanut myös albumit "" (2006) ja "American Soldier" (2009). Taten syyskuussa 2012 julkistamaan Queensrÿche-kokoonpanoon kuuluivat rumpali Bobby Blotzer, kitaristi Glen Drover, kosketinsoittaja Randy Gane, kitaristi Kelly Gray ja basisti Rudy Sarzo. Sittemmin Robert Sarzo korvasi Droverin ja Simon Wright Blotzerin. Yhtyeen ohella albumilla soittaa lukuisia vierailijoita.
Kymmenen uuden kappaleen lisäksi albumi sisältää uudelleenäänitetyt versiot yhtyeen neljästä "n" (1988) ja "Empiren" (1990) aikaisesta hitistä.
Ruskokruunukerttuli

Ruskokruunukerttuli ("Setophaga palmarum") on kerttulien heimoon kuuluva varpuslintu.
Levinneisyys.
Ruskokruunukerttuleita pesii Kanadassa ja Yhdysvaltain pohjoisosissa. Talvehtimisalueet sijaitsevat Yhdysvaltain länsi- ja kaakkoisrannikolla sekä Keski-Amerikassa. Lajin kannankehitys on kasvava ja se on luokiteltu elinvoimaiseksi lajiksi.
Elinympäristö.
Ruskokruunukerttulit suosivat pesimäympäristöinä avoimia soita, joiden reunoilla kasvaa kuusia ja kanadanlehtikuusia. Talvehtimispaikoilla laji esiintyy monenlaisissa ympäristöissä.
Lisääntyminen.
Ruskokruunukerttulit pariutuvat nopeasti muutolta palattuaan huhtikuun lopulta toukokuun puoliväliin. Pesä sijaitsee yleensä rahkasammalen seassa pienen havupuun juurella. Kupinmuotoinen pesä rakennetaan erilaisista kasvinosista ja kaarnanpalasista. Munia on neljä tai viisi ja niitä haudotaan keskimäärin 12 päivää. Hautomisen hoitaa naaras koiraan ruokkiessa sitä. Molemmat vanhemmat ruokkivat poikaisa pesään 12 päivän ajan.
Valonkantajat

Valonkantajat on uusimaalainen heavy metal- ja rockyhtye, joka perustettiin vuonna 2010.
Yhtyeen ensimmäinen julkaisu oli EP-levy "Lupaus" maaliskuussa 2011. Ensimmäinen studioalbumi nauhoitettiin loka–marraskuussa 2011, minkä jälkeen Ari Vilkmanin yhtyeessä korvasi Markus Salo. Elokuussa 2012 Valonkantajat allekirjoitti levytyssopimuksen Violent Journey Recordsin kanssa.
Valonkantajien esikoisalbumi, "Tuomittu elämään" julkaistiin 12. lokakuuta 2012.
Keväällä 2017 Valonkantajista sivuun siirtyneiden kitaristi Ville Salorannan ja basisti Jukka Hjelmin korvasivat soolokitaristi Alexander Kuoppala (Children of Bodom, Timo Rautiainen) sekä basisti Ilari Kauppi.
Valonkantajien kolmas studioalbumi, "Vastavirtaan" julkaistiin 24. marraskuuta 2017.
Tuomittu elämään

Tuomittu elämään on suomalaisen metalli- ja rockyhtyeen Valonkantajien esikoisalbumi. Se julkaistiin vuonna 2012 levymerkillä Violent Journey Records.
Kappaleesta "Lupaus" tehtiin musiikkivideo.
Forza Horizon

Forza Horizon on Playground Gamesin ja Turn 10 Studiosin kehittämä ajopeli, joka julkaistiin Xbox 360:lle lokakuussa 2012. Se on spin-off "Forza Motorsport" -pelisarjalle.
Pelaaminen.
"Forza Horizon" on avoimeen maailmaan perustuva ajopeli, joka sijoittuu kuvitteellisen Horizon-tapahtuman ympärille Coloradossa. Pelissä edetään ajamalla kisoja, sekä tuhoamalla erilaisia esineitä ja ajamalla nopeasti. Horizon sisältää parannetun version Forza 4:ssä esitellystä pelimoottorista, joka on optimoitu toimimaan 65 erilaisella maaperällä. 
Pelaaja voi halutessaan ohjata auton merkittyjen teiden ulkopuolelle, ellei sitä ole erikseen estetty kaiteella tai muulla rakenteella. Yksinpelissä on mukana uutena ominaisuutena tekoälyliikennettä. Pelissä voi myös ajaa muita tapahtuman kisaajia vastaan.
Pelissä on nopeuskameroita, joten pelaajat voivat haastaa toisiaan suurimman nopeuden saamiseksi tietyllä alueella. Kamerat tallentavat pelaajan nopeudet, jotka voi sitten jakaa. Toiset pelaajat voivat yrittää päihittää nämä nopeudet. Kisojen lisäksi pelaaja voi löytää huonokuntoisia autoja, korjauttaa ja lisätä ne omaan autokokoelmaansa.
Andrew Talansky

Andrew Talansky (s. 23. marraskuuta 1988 Miami) on yhdysvaltalainen maantiepyöräilijä. Hän kilpaili ammattilaisena vuosina 2008–2017.
Talansky voitti Pariisi–Nizza-ajossa 2013 kolmannen etapin. Kokonaiskilpailussa hän sijoittui toiseksi 55 sekuntia Richie Portelle hävinneenä ja voitti nuorten kilpailun. Hän voitti 2014 Critérium du Dauphiné kokonaiskilpailun 27 sekunnin erolla Alberto Contadoriin
Saavutuksia.
Lähteet: Cyclingbase, Cycling Archives
Joe Martin Stage Race, 1. etapin (aika-ajo) voitto
Volta Ciclista Provincia Tarragona, 2. etapin voitto
Tour des Pays de Savoie, 2. etapin voitto
Aika-ajon alle 23-v. Yhdysvaltojen-mestaruus
Tour de l'Avenir , kokonaiskilpailussa toinen
Tour de Romandie, kokonaiskilpailussa toinen
Tour de L'Ain, kokonaiskilpailun ja 4. etapin voitto
Espanjan ympäriajo, kokonaiskilpailussa seitsemäs
Pariisi–Nizza, kokonaiskilpailussa toinen, nuorten kilpailun ja 3. etapin voitto
Ranskan ympäriajo, kokonaiskilpailussa kymmenes, 14. etapilla kolmas
Critérium du Dauphiné, kokonaiskilpailun voitto
Aika-ajon Yhdysvaltojen-mestaruus
Ranskan ympäriajo, kokonaiskilpailussa yhdestoista
Sveitsin ympäriajo, kokonaiskilpailussa viides
Tour of Utah, kokonaiskilpailussa kolmas, 6. etapin voitto
Espanjan ympäriajo, kokonaiskilpailussa viides
Kalifornian ympäriajo, kokonaiskilpailussa kolmas, 5. etapin voitto
Rieju MRT 50

Rieju MRT 50 on Riejun valmistama mopo. Se on tyyliltään enduro tai supermoto. MRT 50ssä on Minarellin valmistama iskutilavuudeltaan 50 cm³ nestejäähdytteinen am6-moottori, joka tuottaa 3,4 hv (2,5 kW), sekä vääntöä korkeimmillaan 3,8 Nm. Mopossa on polkukäynnistys, sekä digitaalinen nopeusmittari, joka ei sisällä kierrosluku- tai bensiinimittaria. Rieju MRT on yksi Riejun neljästä mopomallista.
Uinnin Suomen-mestaruuskilpailut 1948

Suomen Uimaliitto järjesti mestaruuskilpailunsa 1948 elokuussa.
Miehet.
Vesipallo.
Vesipallomestaruuden voitti Helsingin Uimarit, joka voitti Helsingfors Simsällskapin 4-3.
Hiihdon Suomen-mestaruuskilpailut 1996

Hiihdon Suomen-mestaruuskilpailut 1996 käsittelee vuoden 1996 Suomen-mestaruuskilpailuja maastohiihdossa, mäkihypyssä ja yhdistetyssä.
Kilpailuja käytiin kuudella paikkakunnalla tammi-huhtikuussa 1996. Kahteen henkilökohtaiseen mestaruuteen ylsivät miesten
maastohiihdossa Jari Isometsä, mäkihypyssä Ari-Pekka Nikkola sekä naisten maastohiihdossa Kati Sundqvist ja Anu Kittilä.
Miesten 30 kilometrin perinteisen kilpailun voitti Kuopiolainen yllättäjä Sami Heiskanen. Miesten suurmäen kilpailun voittanut Ari-Pekka Nikkola teki kilpailussa 138 metrisellä hypyllään mäkihypyn kotimaan mäkien Suomen ennätyksen.
Mitalistit.
Maastohiihto, miehet.
10 kilometriä, perinteinen.
Lieksa, 17. helmikuuta
Takaa-ajo (10 km, p + 15 km, v).
Lieksa, 17.-18. helmikuuta
15 kilometriä, vapaa.
Rovaniemi, 30. maaliskuuta
30 kilometriä, perinteinen.
Rovaniemi, 31. maaliskuuta
4×10 kilometriä (p+p+v+v), viesti.
Valkeakoski, 27. tammikuuta
Maastohiihto, naiset.
5 kilometriä, perinteinen.
Lieksa, 17. helmikuuta
Takaa-ajo (5km, p + 10km, v).
Lieksa, 17.-18. helmikuuta
10 kilometriä, vapaa.
Rovaniemi, 30. maaliskuuta
15 kilometriä, perinteinen.
Rovaniemi, 31. maaliskuuta
3x5 kilometriä (p+v+v), viesti.
Valkeakoski, 27. tammikuuta
Mäkihyppy.
K90m.
Lahti, 4. helmikuuta
K120m.
Kuusamo, 7. huhtikuuta
Pienmäki.
Leppäkoski, 11. helmikuuta
Joukkuemäki, K90m.
Lahti, 3. helmikuuta
Yhdistetty.
Rovaniemi, 29.-30. maaliskuuta
Fincke (suku)

Fincke-suku on suomalainen suku, josta ensimmäiset kirjalliset maininnat Suomessa ovat vuosilta 1370–1385. Nimi on kulkenut kolmessa suvussa naislinjaa pitkin 1700-luvulle.
Historia.
Drotsina toimineen Bo Joninpoika Gripin palvelija sai isännältään vuonna 1381 rälssin tiloilleen Turun hiippakunnassa. Hän on luultavasti ”vanha Gödeke Fincke”, jolle kuningatar Margareeta I ja kuningas Eerik antoivat lainasta pantiksi Pyhäjoen kuninkaankartanon Perniön pitäjässä Varsinais-Suomessa.
”Vanhalla” Gödeke Finckellä oli vain tyttäriä. Yksi heistä sai pojan nimeltä Per Nilsson till Laukko. Toinen tytär Metta meni naimisiin erään Henrikin kanssa. Gödeke Fincke oli heidän poikansa, joka mainitaan 1439–1447 ja joka kuoli ennen vuotta 1467. Hänen puolisonsa oli Katarina Nilsdotter (Tavast) ja heillä oli poikansa Jeppe Fincken (mainittu 1440–1459) lisäksi neljä tytärtä. Yksi tyttäristä, Anna, oli naimisissa Sten Henrikssonin kanssa. 
”Vanhan” Gödeke Fincken yksi tytär meni naimisiin Nils Jönsson Rengonpojan kanssa. Nils oli Jöns (Larsson) Rengonpojan poika. Ensimmäistä kertaa Jöns Larsson tai Jöns Rengonpoika mainitaan niiden Turun porvareiden joukossa, jotka vuonna 1415 kärsivät vahinkoja novgorodilaisten ryöstöistä. Hän meni naimisiin Johanna Bengtsdotterin kanssa. Johanna oli valtaneuvos Bengt Lydekessonin tytär.
Nilsin poika Gödeke (Nilsson) otti äitinsä nimen ja kutsui itseään nimellä Gödeke Fincke. Hänet mainitaan vuosina 1490–1518. Hänen poikiaan olivat linnanherra Gustaf Fincke ja valtaneuvos Jöran Fincke.
Pyuria

Pyuria on suomalainen grind -ja death metalin yhtye, joka perustettiin vuonna 1996 Turussa. Kesäkuussa 2016 yhtye ilmoitti somekanavillaan yhtyeen hajonneen.
Fosfopentoosiepimeraasi

Fosfopentoosiepimeraasi eli ribuloosifosfaatti-3-epimeraasi on entsyymi, joka katalysoi ribuloosi-5-fosfaatin reversiibeliä isomeroitumista epimeerikseen ksyluloosi-5-fosfaatiksi. Entsyymi osallistuu pentoosifosfaattireittiin ja Calvinin kiertoon osana fotosynteesiä. Fosfopentoosiepimeraasin EC-numero on EC 5.1.3.1.
Toiminta.
Rakenteeltaan fosfopentoosiepimeraasi on useimmiten dimeeri ja esimerkiksi ihmisen entsyymin molekyylipaino on 45 kDa. Toimiakseen entsyymi vaatii kofaktorikseen useimmiten joko rauta- tai sinkki-ionin. Fosfopentoosiepimeraasin mekanismi musituttaa fosfopentoosi-isomeraasin mekanismia siten, että molemmissa ensimmäinen vaihe on happaman protonin vastaanottaminen hiileltä ja enediolivälituotteen muodostuminen. Fosfopentoosiepimeraasin katalysoimassa pentoosifosfaattireitin reaktiossa välituotteena muodostuu 2,3-enedioli, kun aktiivisen kohdan aspartaatti-muodossa oleva asparagiinihappo vastaanottaa protonin ribuloosi-5-fosfaatin C3-hiiliatomilta. Tämän jälkeen toinen asparagiinihappo luovuttaa protonin C3-hiilelle, jolloin tapahtuu stereokemian inversio ja muodostuu ribuloosi-5-fosfaatin epimeeri ksyluloosi-5-fosfaatti. Calvinin kierrossa fosfopentoosiepimeraasi katalysoi vastakkaissuntaista reaktiota eli ksyluloosi-5-fosfaatin isomeroitumista ribuloosi-5-fosfaatiksi.
Luckan

Luckan ("luukku", tässä yhteydessä "lippuluukku") on suomenruotsalainen kulttuurikeskusten verkosto, joka tarjoaa nevonta- ja kulttuuripalveluita, mm. myymällä pääsylippuja, sekä toimii tuodakseen esille suomenruotsalaista kulttuuria alueellaan.
Toiminta aloitettiin 1992 Helsingin Svenska Teaternin lämpiössä ja sen perustivat Nylands Svenska landskapsförbund ja Mellannylandsprojekt. Marraskuussa 1998 Luckan siirtyi Lasipalatsiin ja maaliskuussa 2004 toiminnalle löytyi sopivat tilat Forumin ostoskeskuksesta.. Alkuvuodesta 2019 Luckan muutti Forum-korttelissa viereiseen taloon, Yrjönkadulla, jossa aikaisemmin toimi Amos Andersonin taidemuseo. 
Luckanilla on kymmenen eri toimipistettä, jotka sijaitsevat Helsingissä, Kirkkonummella, Kokkolassa, Etelä-Pohjanmaalla (Kristiinankaupunki ja Närpiö), Oulussa, Raaseporin Karjaalla, Tampereella ja Turussa. Uusin toimipiste sijaitsee Oulussa ja se avattiin vuonna 2016.. 
Luckan tarjoaa asiakkailleen kultturitapahtumia, teemapäiviä ja lehdistötilaisuuksia, internetin vapaan käyttömahdollisuuden sekä tietoa suomenruotsalaisesta yhteiskunnasta.
Luckan tarjoaa myös ruotsinkielisiä päivälehtiä luettaviksi, sekä yli 60 eri alan ammattilehteä. Kultturikeskus ylläpitää nettisivustoa, jolta löytyy englanninkielistä tietoa suomenruotsalaisesta yhteiskunnasta. Luckan tiedottaa erilaisista tapahtumista, koulutuksista, suomenruotsalaisista yhdistyksistä ja yhteisöistä sekä sosiaaliseen hyvinvointiin liittyvistä kysymyksistä. Yksi viimeisimmistä lisäyksistä palveluun on Luckanin lanseerama Dörren-verkoston, jonka tarkoitus on mm. vähentää kohdanto-ongelmia maahanmuuttajien sekä työ- ja opiskelupaikkojen tarjoajien välillä.
Unionin armeija

Unionin armeija (), Liittovaltion armeija ("Federal Army"), Yhdysvaltain armeija ("U.S. Army"), Pohjoinen armeija ("Northern Army") tai Kansallinen armeija ("National Army") oli Unionin maavoimien armeija Yhdysvaltain sisällissodassa vuosina 1861–1865. Se perustettiin vuonna 1861 puolustamaan Pohjoisvaltioita Konfederaation armeijaa vastaan. Sodan alkaessa Yhdysvaltain normaalissa armeijassa oli vain 16 000 sotilasta, joista osa lisäksi loikkasi Konfederaation puolelle pian Etelävaltioiden eroamisen jälkeen, minkä vuoksi ensin presidentti Abraham Lincoln ja myöhemmin Yhdysvaltain kongressi määräsivät moninkertaistamaan armeijan miesvahvuuden nopeasti.
Unionin armeijaan kuului sisällissodan aikana yhteensä 11 armeijaa:
Iwate (1900)

Iwate () oli keisarillisen Japanin laivaston syyskuussa 1900 valmistunut Izumo-luokan panssariristeilijä. Alus romutettiin vuonna 1947.
Valmistus.
Armstrong Whitworthin telakka vastaanotti tarjouspyynnön aluksesta heinäkuussa 1898. Philip Wattsin suunnitteleman aluksen köli laskettiin 11. marraskuuta 1898 telakkanumerolla 689, ja alus laskettiin vesille 29. maaliskuuta 1900. Aluksen viimeiset valmistajan koeajot saatiin päätökseen 22. helmikuuta 1901, ja se valmistui 18. maaliskuuta.
Palvelus.
Venäjän–Japanin sodassa "Iwate" kuului Kamimuran 2. viirikköön. Ulsanin taistelussa yksi aluksen kuusituumaisista kasemateista sai kahdeksan tuuman kranaatin osuman, joka aiheutti tulipalon sekä runsaasti uhreja. Aluksella sai surmansa 40 ja haavoittui 37 miehistönjäsentä.
Tsushiman meritaistelussa alus oli kontra-amiraali Shimamuran lippulaivana ollen taistelulinjan viimeinen alus. Alukseen osui vesilinjan alapuolelle kaikkiaan 16 kranaattia. Siitä huolimatta se oli linjansa ainoa alus, jolla ei ollut kuolleita ja ainoastaan 14 haavoittunutta. Taistelun jälkeisenä aamuna 29. toukokuuta alus kohtasi "Yakumon" kanssa Venäjän keisarikunnan laivaston risteilijä "Admiral Ušakovin", joka upotettiin.
Ensimmäisessä maailmansodassa "Iwate" osallistui Qingdaon piiritykseen ja valtaukseen. Sataman valtauksen jälkeen marraskuussa 1914 alus liittyi amiraali Yamayan 1. Etelämeren laivueeseen. Muiden panssariristeilijöiden tapaan alus luokiteltiin ensimmäisen luokan rannikkopuolustusalukseksi 1. syyskuuta 1921. Se osallistui kadettien koulutukseen vuodesta 1923 alkaen.
Aluksen kattilat vaihdettiin vuonna 1931 kuuteen Yarrow-kattilaan, mikä laski sen tehoa ja siten nopeuden 16 solmuun. Alus luokiteltiin ensimmäisen luokan risteilijäksi 1. heinäkuuta 1942 ja edelleen koululaivaksi vuonna 1943. Vuotta myöhemmin alukselta poistettiin tykit lukuun ottamatta neljää kuuden tuuman tykkiä. Sille asennettiin poistettujen tykkien tilalle kaksi kaksiputkista 127 mm/40 type 89, yksi kolmen tuuman sekä joitakin keveämpiä ilmatorjntatykkejä.
Liittoutuneiden pommittaessa Kurea 24. heinäkuuta 1945 alus upposi hyvin matalaan veteen. Aluksen pohja laski pohjaan ja se kallistui hieman vasemmalle, mutta kansi oli edelleen pinnalla. Aluksen vauriot eivät olleet pahoja, ja "Iwate" nostettiin sodan päätyttyä. Alus romutettiin vuonna 1947.
Metisilliini

Metisilliini on puolisynteettinen penisilliini, joka kuuluu beeta­laktaami­anti­biootteihin. Sen kehitti Beecham-lääkeyhtiö 1959. Sitä käytettiin hoidettaessa infektioita, joita aiheuttivat grampositiiviset bakteerit, erityisesti beetalaktamaasia tuottavat organismit, kuten "Staphylococcus aureus" joka oli tullut useimmille penisilliini-johdannaisille resistentiksi. Metisilliinia ei enää käytetä, mutta se esiintyy MRSA-sairaalabakteerin nimessä. (Metisilliinille Resistentti Staphylococcus Aureus). Tehokkaat kloksa- ja dikloksasilliini ovat yleisesti syrjäyttäneet metisilliinin ja muut penisillinaasia kestävät penisilliinit.
Levallois Metropolitans

Metropolitans 92 on koripalloseura Pariisista, Ranskasta. Se pelaa maan pääsarja LNB:ssä ja Eurocupissa.
Seura perustettiin nimellä Paris-Levallois Basket vuonna 2007 pariisilaisen Paris Basket Racingin ja Levallois Sporting Club Basketin yhdistyessä. EuroChallengessa seura putosi kaudella 2010–2011 karsintakierroksella. Kaudella 2012–2013 se selviytyi kahdeksan parhaan joukkueen joukkoon. Vuonna 2013 Paris-Levallois voitti Ranskan cup-mestaruuden ja Ranskan supercup-mestaruuden. Heinäkuussa 2017 seura vaihtoi nimensä Levallois Metropolitansiksi.Nimi muutettiin jälleen Metropolitans 92: ksi vuonna 2019.
Arthur Bliss

Arthur Drummond Bliss (2. elokuuta 1891 Lontoo – 27. maaliskuuta 1975 Lontoo) oli brittiläinen säveltäjä ja kapellimestari.
Bliss opiskeli Cambridgen Pembroke Collegessa sekä Royal College of Musicissa, ja hänen opettajiinsa kuului Charles Villiers Stanford. Bliss tuli ensimmäisen maailmansodan jälkeen tunnetuksi modernista tyylistä, josta hän kuitenkin sitten siirtyi konservatiivisempaan, uusromanttiseen suuntaan.
Bliss asui vuosina 1923–1925 Kaliforniassa ja meni tänä aikana naimisiin Trudy Hoffmannin kanssa. Bliss myös opetti Berkeleyssä toisen maailmansodan ensimmäisinä vuosina; palattuaan kotimaahansa hän toimi BBC:n musiikkijohtajana 1942–1944. Hänet lyötiin ritariksi 1950, ja vuodesta 1953 kuolemaansa hän oli Master of the Queen's Music.
Säveltäjän tunnetuimpia teoksia on "Colour Symphony", jonka Edward Elgar tilasi häneltä Three Choirs Festivalia varten 1922. Tämä seikkailullinen musiikki kuitenkin heikensi Blissin ja konservatiivisen Elgarin välejä. Muihin Blissin sävellyksiin kuuluu Leopold Stokowskin tilaama ja kantaesittämä "Introduction and Allegro" (1926). Eräs modernistikauden jälkeinen teos on ensimmäisen maailmansodan uhreille omistettu viisiosainen kuorosinfonia "Morning Heroes" (1930).
Jääpallon Ruotsin-mestaruuskilpailut 1925

Vuoden 1925 jääpallon Ruotsin-mestaruuskilpailujen loppuottelussa kohtasivat IK Göta ja Västerås SK.
Alkuerät.
1. tammikuuta
11. tammikuuta
18. tammikuuta
22. tammikuuta
24. tammikuuta
25. tammikuuta
Loppuottelu.
22. helmikuuta 1925 Tukholmassa. Yleisöä 9 060
Convention

Convention (lat. "convenire") tai lyhyemmin Con on tapahtuma, johon harrastajat kerääntyvät jonkin tietyn elokuvan, sarjan tai genren (tyylilajin) vuoksi. Tapahtumassa harrastajat osallistuvat erilaisiin aktiviteetteihin, kuten luentoihin, työpajoihin, näytöksiin, kokouksiin tai esimerkiksi luennoivat itse. Jäljempänä näistä käytetään nimitystä "con".
Suomessa järjestettävät conit.
Suomessa järjestetään vuosittain useita erilaisia coneja, joihin osallistuu lukuisa joukko eri alan harrastajia. Näyttävimmät ryhmät ovat anime, manga, roolipelit sekä scifi, unohtamatta kuitenkaan muita genrejä. Suurelle yleisölle selkein ja näyttävin harrastuksen muoto on cosplay, jota lähes jokaisen genren harrastajat harrastavat.
Lista Suomessa järjestettävistä coneista.
Lähteet: Aniki-foorumi sekä #suomenconit-sivu.
Muut vastaavanlaiset tapahtumat Suomessa.
Tänne on listattu muut kuin convention -nimiosana nimetyt tapahtumat.
Boxholmin ruukki

Boxholmin ruukki on vanha rautaruukki, joka sijaitsee nykyisessä Boxholmin kunnassa Ruotsissa. Sen perusti Gabriel Adolf Ribbing 1700-luvun puolivälissä. Ruukissa on valmistettu esimerkiksi nauloja, hevosenkenkiä, saranoita ja erilaisia maataloustavaroita. Terästuotanto on edelleen tärkein elinkeino Boxholmissa.
Alueella otettiin käyttöön vuonna 1890 Ruotsin ensimmäinen sähköinen veturi ja vuonna 1894 maailman ensimmäinen sähköinen valssauskone. Ruotsin viimeinen Martin-uuni oli Boxholmissa ja sen käyttö lopetettiin vuonna 1981.
Jussi Pohjonen

Jussi Pohjonen (s. 1969) on helsinkiläinen liikenneopettaja ja -toimittaja, entinen poliisi.
Pohjonen toimi päätyössään Liikkuvan poliisin viestintäpäällikkönä. Poliisiarvoltaan hän oli ylikonstaapeli. Liikkuvan poliisin lakkauttamisen jälkeen hän toimi lyhyen aikaa Poliisihallituksen viestinnässä josta hän siirtyi liikenteen turvallisuusvirasto Trafiin. Tämän lisäksi hän on toiminut poliisin valtakunnallisena ajokouluttajana, liikenneopettajana eri autokouluissa sekä kouluttajana erilaisilla liikenneaiheisilla kursseilla.
Pohjonen oli yhdessä Esko Riihelän, Teppo Välimäen, Riika Rasilaisen ja Arto Grönroosin kanssa toimittajana MTV3 MAXilla esitetyssä "Valot päällä" -liikenneohjelmassa. Hän oli myös tekemässä SuomiTV:llä "Saija ratissa" -nimistä ohjelmaa.
MTV3 MAXilla ja Subilla esitetyssä "Suomen surkein kuski" -ohjelmassa Pohjonen toimi yhtenä tuomareista Emma Kimiläinen-Liuskin ja Sari Nuolikosken kanssa. MTV3:lla esitetyssä Suomen surkein kuski -ohjelmassa hän on toiminut tuomaristossa Sari Nuolikosken ja Tuomo Nikkolan kanssa kaudesta 2 lähtien.
Radio Suomipopilla Pohjonen oli toimittamassa ja juontamassa "Lauantai Liikenteessä" -ohjelmaa ja viikonloppuohjelmia vuosina 2011–2012. Kesällä 2013 hän juonsi Radio Novalla Radio Nova kesäliikenteessä -ohjelmaa yhdessä Sari Seppälän ja Lauri Salovaaran kanssa.
Liikenneministeri myönsi Pohjoselle Moottoriliikenteen ansiomitalin 2014.
Pohjonen on Bussiammattilainen-lehden kolumnisti.
Aiheesta muualla.
http://www.lvm.fi/tiedote/4400094/ansiomitalit-tyosta-moottoriliikenteen-hyvaksi
Lahkolampi

Lahkolampi () on taajama Karjalan tasavallan Suojärven piirin Naistenjärven kunnassa Venäjällä. Se sijaitsee 20 kilometriä Naistenjärveltä ja 46 kilometriä Suojärveltä pohjoiseen. Taajamassa on 1 000 asukasta. Se on Naistenjärven kunnan toiseksi suurin asutuskeskus.
Lahkolammen kautta kulkee Suojärven ja Porajärven välinen maantie sekä Suojärven ja Jyskyjärven välinen rautatie. Rautatieaseman venäjänkielinen nimi on "Lahkolamen". Taajaman pohjoisosassa on huoltoasema.
Taajamassa toimii Zapkarellesin puunhakintalaitos ja saha. Lähistöllä louhitaan gneissigraniittia, hiekkaa ja soraa. Palveluihin kuuluu koulu, kerhotalo, lääkintäasema, urheilutalo, posti, pankki ja muutama kauppa. Rautatien luona on heinäkuussa 1944 kaatuneiden neuvostosotilaiden hautapaikka.
Tampereen Messut

Tampereen Messut Oy on messu­yhtiö, joka järjestää ammattimessuja sekä kuluttajamessuja Tampereen Messu- ja Urheilu­keskuksessa. Messuohjelmistossa on yhteensä noin 30 messutapahtumaa, joista vuosittain toteutetaan keskimäärin 15-20. Näytteilleasettajia messuilla on joka vuosi yli 3000 ja tapahtumiin tutustuu lähes 140 000 messuvierasta. Suurimmat messut, jotka Tampereen Messut järjestää, ovat Suomen Kädentaidot ja Alihankinta.
Tampereen Messut -konserni.
Tampereen Messut -konserniin kuuluvat myös omana yksikkönä toimiva Tampereen Kokouspalvelu sekä tytäryhtiöt Finland Events Oy, Finnresta – Finland Restaurants Oy ja Tavicon Oy.Konsernin liikevaihto vuonna 2013 oli 10,8 miljoonaa euroa ja liikevoitto yli 1 milj. euroa. 
Hallinto.
Tampereen Messut -konsernin toimitusjohtajana toimii Hannu Vähätalo. Hallituksen puheenjohtajana toimii Antti Eskelinen Tampereen Kauppakamarista.
Historia.
Ensimmäiset messut Tampereella järjestettiin vuonna 1950. Messut järjestettiin Aleksanterin kansakoulun, Tampereen yhteislyseon ja Tampereen yhteiskoulun tiloihin ja niiden välillisille alueille. Messut avasi kauppa- ja teollisuusministerinäkin toiminut Suomen Pankin pääjohtaja Sakari Tuomioja.
Vuonna 1964 Tampereen messut siirtyivät Kalevan kaupunginosaan. Korkeakoulu oli teollisuusmessujen avajaisten näyttämö, Sampolan koulu puolestaan näyttelypaikka.
Kesäkuussa 1967 Tampereen kaupunki, Pirkanmaan Yrittäjät, Tampereen kauppakamari sekä Tampereen Käsityö- ja teollisuusyhdistys perustivat Tampereen Messut Oy:n kaupunginjohtaja Erkki Lindforsin johdolla.
Tampereen Messut Oy:n ensimmäiset yleismessut järjestettiin heinäkuussa 1969. Messujen suojelijana toimi tasavallan presidentti Urho Kekkonen.
Vuonna 1985 Tampereen Messut siirsi messutoimintansa vastavalmistuneeseen Pirkkahalliin ja yrityksen toimisto muutti Pirkkahallin yhteyteen vuonna 2003.
Tampereen Messu- ja Urheilukeskus Oy perustettiin vuonna 2005, ja vuonna 2006 Pirkkahallista tuli virallisesti Tampereen Messu- ja Urheilukeskus.
Tapahtumat.
Tampereen Messujen järjestämiin tapahtumiin kuuluvat:
EDarling

eDarling on Internetissä toimiva seuranhakupalvelu (engl. Online Dating Service), jonka kautta voi aloittaa nettideittailun. Palvelu toimii Itävallassa, Sveitsissä, Ranskassa, Espanjassa, Italiassa, Puolassa, Ruotsissa, Alankomaissa, Turkissa, Venäjällä, Tšekissä, Norjassa, Meksikossa, Chilessä, Belgiassa, Suomessa, Unkarissa ja Tanskassa.
Palvelun omistaa berliiniläinen yritys "Affinitas GmbH". Yrityksen toimitusjohtajat ovat Lukas Brosseder, David Khalil ja Christian Vollmann. Työntekijöitä on noin 300
Historia.
Ensimmäinen eDarling aloitti Saksassa vuonna 2009. Sen jälkeen eDarling on levinnyt kahdeksaantoista maahan. .
Espanjassa eDarling on saanut Best Customer Experience Awards 2012 -palkinnon ja Saksassa tullut valituksi Computer Bild -lehden testivoittajaksi nettideittiportaalien vertailussa.
Suomessa.
Suomessa eDarling toimii nimellä Eliittikumppani. Palvelu aloitti Suomessa joulukuussa 2012. 
Yleisöpalaute ja viranomaisten arviot.
Vaikka palvelu onkin aloittanut toimintansa Suomessa vasta hiljattain, siitä on jo Iltalehden mukaan tullut yhteydenottoja kuluttajansuojaviranomaisille, kun kysymyksiin asiakkuuden keskeyttämisestä ei ole vastattu. Kuluttajavirasto on Iltalehden mukaan kiinnittänyt huomiota myös siihen, että vaikka palvelua on markkinoitu ilmaisena, muu kuin rekisteröityminen maksaa. Myös palvelusta irtisanoutuminen on Iltalehden mukaan ollut vaikeaa.
Kolmas puolue

Kolmas puolue on kaksipuoluejärjestelmää soveltavissa maissa käytetty termi, jolla viitataan johonkin muuhun puolueeseen kuin kahteen suurimpaan. Kolmas puolue saa usein paljon ääniä, ei kuitenkaan tarpeeksi päästäkseen merkittävään asemaan kahden suurimman puolueen hallitsemassa politiikassa. 
Britanniassa termillä viitataan yleensä maan kolmanneksi suurimpaan puolueeseen liberaalidemokraatteihin, joilla on esimerkiksi Britannian alahuoneessa noin yhdeksän prosenttia edustajanpaikoista. Yhdysvalloissa on sen historian aikana ollut lukuisia kolmansia puolueita, joista yhdelläkään ei nykyisin ole Yhdysvaltain kongressissa edustajia.
Koulutusrahasto Koura

Koulutusrahasto Koura on suomalainen vuonna 1984 perustettu televisio- ja radioalan koulutusrahasto.
Yleisradion, MTV Oy:n, Suomen Journalistiliiton, Teatteri- ja mediatyöntekijöiden liiton, Suomen Muusikkojen Liiton ja Suomen Näyttelijäliiton muodostamaa rahastoa hallinnoi Kopiosto. Rahaston varat koostuvat Yleisradion ja MTVn vakinaiselle henkilöstölle maksetuista tekijänoikeuskorvauksista. Rahaston hallinto muodostuu ohjausryhmästä, koulutuslautakunnasta ja palkintolautakunnasta. Kussakin näistä on edustajat jäsenyhtiöistä ja -liitoista. 
Vuosittain maaliskuussa jaettavat Koura-palkinnot ovat televisio- ja radioalan suurimpia rahapalkintoja Suomessa. Ne on jaettu säännöllisesti vuodesta 1986 alkaen. Pääpalkinto on suuruudeltaan 10 000– 30 000 euroa. Pääpalkintojen lisäksi jaetaan vuosittain 3 000–15 000 euron suuruisia kunniamainintoja ja erikoispalkintoja. Palkintojen kokonaissumma määräytyy palkittavien henkilöiden lukumäärän mukaan. Radio- ja televisio-ohjelmat ja verkkosisällöt kilpailevat keskenään kaikissa kategorioissa. Vuodesta 2019 alkaen kategoriat ovat: Käsikirjoitetut ja dramatisoidut sisällöt, kulttuurisisällöt, asiasisällöt, uutiset, ajankohtaiset ja urheilusisällöt, lasten ja nuorten kohderyhmien sisällöt sekä vuoden sivistystekopalkinto. Vuoden sivistystekopalkinnon saajan valitsee mediayhtiöistä riippumaton henkilö. 
Kaikissa palkinnoissa korostetaan ohjelmien tai verkkosisältöjen sivistyksellisiä lähtökohtia sekä genreä, kerrontaa tai ilmaisua uudistavia piirteitä.
Koura myöntää vuosittain myös televisio- ja radioalaan liittyviä apurahoja ja järjestää erilaisia koulutustilaisuuksia ja seminaareja. Kouran apurahoja voivat hakea kaikki Yleisradion ja MTVn vakituiset tai määräaikaiset työntekijät.
Historiaa.
Kouran perustajia olivat Yleisradio, Suomen Sanomalehtimiesten Liitto, Suomen Lavastustaiteilijain Liitto, Suomen Muusikkojen Liitto ja Suomen Näyttelijäliitto. Järjestöjen edustajat allekirjoittivat radio- ja televisio-opetuksen kehittämisrahastosopimuksen 1. maaliskuuta 1984. Käytännön asioiden hoidosta lupautui vastaamaan Yleisradio. Rahaston hallintokunnan ensimmäisenä puheenjohtajana toimi Yleisradion apulaisjohtaja Risto Volanen.
Marraskuussa 1985 Koura järjesti ensimmäisen iltapäiväseminaarinsa, jossa käytiin läpi Suomen audiovisuaalisen alan koulutuksen tilaa ja uuden koulutusrahaston toimintaperiaatteita. Myöhempiä tapahtumia ovat olleet vuoden 2008 Media ja sivistys -seminaari ja vuoden 2012 Tarinallisuus-seminaari.
Vuosina 1995-2005 Koura jakoi televisioarvostelijoiden myöntämää Kriitikkopalkintoa, joka muuttui vuonna 2001 Vuoden Sivistysteko -palkinnoksi. Sen saajan on vuodesta 2009 lähtien valinnut Kouraan kuuluvien mediayhtiöiden ulkopuolinen kulttuurivaikuttaja. Vuodesta 1995 palkintogaala televisioitiin vuoroin Ylen ja MTV:n kanavilla vuoteen 2003 saakka.
Jari Levy

Jari Levy on oululainen lauluntekijä ja muusikko. Hän on soittanut ja laulanut yhtyeissä Heureka, Levy&amp;grammari ja Exit. Hän toimii musiikin lehtorina Oulun yliopiston musiikkitieteen laitoksella.
Arne Cederholm ja malli

Arne Cederholm ja malli on suomalaisen taiteilijan Magnus Enckellin guassi- ja mustaliitutyö paperille vuodelta 1905. Kooltaan tämä työ on 93,5 × 68 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan. Teoksessa esiintyvät alastonmalli sekä juristi Arne Cederholm.
Maalaus on Enckellin taiteen värikauden varhaisia esimerkkejä, vaikkei juuri poikkea hänen 1890-luvun teoksistaan.
Jääpallon Viron-mestaruuskilpailut 1924

Jääpallon Viron-mestaruudestaa 1924 pelasi kolme joukkuetta. Viron jääpallomestaruus ratkaistiin virallisesti 4. kerran. Mestaruusottelussa kohtasivat Tallinna Kalev ja Tallinna Sport. Kolmas joukkue oli Tallinna Hokiklubi.
Loppuottelu.
Mestarijoukkue.
Sportin joukkue: Aleksander Gerassimov, Harald Kaare, Heinrich Paal, Aleksander Rubli, Reinhold Saulmann, Karl-Rudolf Silberg, Aleksander Tamm, Vladimir Tell, Evald Tipner, Georg Turgan, Oskar Üpraus.
Kornél Pajor

Kornél Pajor (1. heinäkuuta 1923 Budapest – 12. toukokuuta 2016 Tukholma, Ruotsi) oli unkarilaissyntyinen pikaluistelun maailmanmestari. Unkarin valtion murrosvaiheessa maan muuttuessa kommunistiseksi Pajor ei palannut enää kotimaahansa ja muutti asumaan Ruotsiin edustaen myös uutta kotimaataan.
Kornél Pajor teki vuonna 1943 19-vuotiaana lupaavia tuloksia pikaluistelussa. Sota-aika esti kuitenkin normaalin kehittymisen ja kilpailutoiminnan. Hän joutui sodan loppuvaiheessa armeijaan ja tappioon päätyneen sodan myötä brittien sotavankeuteen.
Sodan jälkeiset talviolympialaiset St. Moritzissa olivat Pajorin ensimmäinen kansainvälinen kilpailunäyttämö. Tuloksena oli 21. sija 500 metrillä, 14. sija 1 500 metrillä, 10. sija 5 000 metrillä ja 4. sija 10 000 metrillä. Hänen menestysmatkansa pikaluistelu-uralla olivat 5 000 ja 10 000 metriä.
Vuosi 1949 oli Pajorille uran paras vuosi. Hän saavutti Davosin EM-kisoissa pronssia tehden 5 000 metrillä uuden ME:n. Samoissa kilpailuissa hän alitti 10 000 metrillä Charles Mathiesenin ME:n ja samalla ensimmäisenä 17 minuuttia, mutta Norjan Hjalmar Andersen teki kisassa vielä paremman tuloksen ja otti näin ME:n nimiinsä. Kaksi viikkoa myöhemmin MM-kisat Oslossa olivat hänen uransa huipentuma, sillä hän saavutti yhteispisteissä mestaruuden. 
Kisojen päätyttyä Pajor ei kotimaansa poliittisen mullistuksen vuoksi palannut enää takaisin Unkariin, vaan jäi pakolaiseksi. Kansainvälinen luisteluliitto (ISU) antoi hänelle osallistumisoikeuden ”riippumattomana kilpailijana” kausiksi 1950 ja 1951. Vuonna 1952 hän sai asuinmaansa Ruotsin edustusoikeuden ja saavutti silloisessa kotikaupungissaan Östersundissa järjestetyissä EM-kisoissa yhteispisteissä pronssia. Säännöt eivät sallineet olympialaisiin osallistumista. Niinpä Oslon talviolympialaiset 1952 jäivät väliin, vaikka Pajorilla olisi ollut pisimmillä luistelumatkoilla menestymisen mahdollisuus. 
Valmentajana jo sotavuosilta Pajorilla oli Itävallan Karl Wazulek, joka kilpaili itse vuoden 1936 talviolympialaisissa.
Ammatiltaan Pajor oli arkkitehti ja jatkoi siviiliuraansa menestyksellisesti Ruotsissa.
Garp

Garp oli saksalaisperäinen, Suomessa vaikuttanut rälssisuku. Se on tullut Varsinais-Suomeen jo 1300-luvulla. Suomessa on ollut kaksi Garp-nimistä sukuhaaraa, jotka eivät välttämättä olleet sukua toisilleen.
Kosken Garp.
Suvun ensimmäinen jäsen, Tore Garper, mainitaan 1367 pantin yhteydessä Ahvenanmaalla. Nimestä päätellen hän oli Anders Garpin sukulainen, isä tai veli.
Anders Garp oli sinettitodistajana Turussa 1373. Vuonna 1376 hänestä sanotaan ”Bo Jonssons fogadhe i Löpsta”, mikä viittaa Lepistön kylään Mynämäen pitäjässä. Viimeinen maininta Anders Garpista on vuodelta 1387 Tukholmassa, jolloin hän luovutti maata Suomessa. Anders Garp omisti Kosken kartanon Vehmaan pitäjässä ja Viiasten kartanon Taivassalon pitäjässä. Hän oli luultavasti naimisissa ainakin kaksi kertaa sillä hänen lastensa ikäero oli suuri.
Anders Garpin poika Jöns mainitaan vuosien 1373 ja 1407 välisenä aikana. Jöns Garpin poika Gregers mainitaan vuosien 1417 ja 1449 välillä ja vuonna 1450 hän oli jo kuollut. Nimeltä tuntematon poika mainitaan mahdollisesti 1402.
Storgårdin Garp.
Toinen Garp-suku on niin sanottu Storgårdin suku Laitilan pitäjästa. Sen kantaisä oli Valdemar, jonka puoliso luultavasti oli Katarina Rötkersdotter Djäkn-sukua. Valdemarin lapsia olivat Jaakob, Anna, Magnus ja Ingeborg.
Magnus Garp oli Mynämäen kirkkoherra. Hän panttasi vuonna 1458 pääkartanonsa Sauvon Koskessa langolleen ritari Olavi Tavastille, sillä hän tarvitsi rahaa voidakseen lähteä piispa Olavin kanssa toivioretkelle Roomaan. 
Jaakob Garpin poika oli asemies Hartikka Jaakonpoika Garp (k. 1486 tai 1487), joka toimi myös kihlakunnantuomarina ja laamannina. Hänet tunnetaan myös Laitilan kirkon rakentajana.
Ingeborgin puoliso oli ritari Olavi Niilonpoika Tavast, joka toimi linnanvoutina Hämeen linnassa vuosina 1435–1460.
Crown of Creation (yhtye)

Crown of Creation on saksalainen yhtye, joka oli uransa huipulla ja suosiossa 1990-luvun puolivälissä. Suurelle yleisölle sopivien hittien jälkeen yhtyeen tyyli muuttui epäkaupallisemmaksi ja taiteellisemmaksi. Yhtyeen kokoonpanomuutoksissa on alusta asti säilynyt vain kosketinsoittaja Matthias Blazek ja Thomas Czacharowski.
Suosionsa huipulla Crown of Creation oli julkaistuaan vuonna 1994 Real Life -albumin.
Historia.
1980-luku.
Matthias Blazek ja Thomas Czacharowski perustivat vuonna 1985 seitsemän muun artistin kanssa Tomate -nimisen yhtyeen, joka oli esimakua pian heräävälle Crown of Creationelle. 
1990-luku.
Helmikuussa 1994 julkaistiin esikoisalbumi "Real Life".
1994 ja 1995 yhtye oli Ranskan departementit Seine-et-Marnessa lähellä Pariisia kiertueella. Vuonna 1998 Crown of Creation purkautui. 11 vuoden tauon jälkeen Crown of Creation perustettiin vuonna 2009 jälleen, ja viimeisessä kokoonpanossa oli uusi laulaja Anne Crönert.
Taiteilijan äiti

Taiteilijan äiti on suomalaisen taiteilijan Magnus Enckellin maalaama öljyvärityö kankaalle vuodelta 1904. Kooltaan maalaus on 51,5 cm × 54,5 cm, ja se kuuluu Ateneumin taidemuseon Ester ja Jalo Sihtolan kokoelmiin.
Maalauksen mallina oli Enckellin äiti ruustinna Alexandra Enckell (s. 1832). Maalauksen takana olevista tiedoista selviää, että Jalo Sihtola osti maalauksen vuonna 1934 Enckellin pojalta tri Jörgen Enckelliltä, jolla oli myös isompi versio muotokuvasta.